Secció 
Excursionista 
Ateneu 
Santjustenc 


ADHERIDA A LA FEDERACIÓ D'ENTITATS 
EXCURSIONISTES DE CATALUNYA 


C/Ateneu, 5i7 Sant Just Desvern 
em amar 


n9109 —- març - abril 1980 


Li 


Re ee AU, 
Mr 80 


BARRACA DE CAN COSCOLL, 

INTRODUCCIÓ 


Quants cops ro ens ha passat que, anant de cacera, excursió, o 
inclús cércart cargols o rovellons, ens ha enxampat un xàfec2... 
Les gotes'gresses que van caient, els trons, la desagradable 
sensació de desemparament, i la carrera cercant un aixopluc... 
Tot corrent, en un revolt entre el jove bosc de pins, O al pla, 
entre camps conreuats, o en una feréstega barrancada no culti- 
vada des de la terrible plaga de la filoxera trobem la senzilla 
barraca de vinya que ens està esperant, des de sempre, per 
acollir-nos. 

Un cop dins, ja pot ploure, que, arrecerats, esperarem el moment 
en què amaini per sortir. 

D'experiències com aquesta, així com per els innombrables cops 
que he dormit en els tant coneguts "igloos" de Campgràs o a les 
barraques de Begues i d'altres llocs, és que he anat sentint un 
cert interès per aquestes anònimes i modestes construccions. 
Estan per tot arreu, principalment on hom havia cultivat la vinya, 
presentant-se ara generalment abandonades, com a muts testimonis 
de tècniques arquitectòniques de les que l'origen es perd en la 
nit del temps. 

Diversos estudiosos del tema ens les han presentades com a des- 
cendents directes dels monuments megalítics, que, passant pels 
talaiots balears, les nuragas de Cerdenya, els temples maltesos 
o les construccions micèniques, arriben als començaments del 
present segle com a gairebé únics representants de la pràcticament 
extinguida modalitat arquitectònica de les construccions de pe 
dra en sec, 

Com a modesta contribució a la catalogació d'aquests senzills 
però alhora interesantíssims monuments, he elaborat una petita 
i, certament incomplerta llista dels que encara es poden loca- 
litzar dins del nostre terme municipal, per tal que al menys no 
es perdi la memòria de la seva existència, ja que la major part 
d'aquestes barraques estan quasibé enfonsades. o en trànsit de 
desaparició, i és ben cert que ja no se'n tornaran a construir 
de noves. 


LES BARRAQUES DE VINYA 


- Llavors Jesús va començar a parlar amb exemples, i va dir: 

Hi havia un home que va plantar una vinya, i la va tancar amb 

un mur, va fer un cup i una petita torre per a cuidar-ho tot. 
Marc 12, 1 


Des dels temps més remots, quan l'home es va tornar sedentari, 
anem trobant la presència de construccions de les quals, l'ori- 
gen i motiu és el ser complements indispensables de l'agricul- 
tura. 


Una part importantíssima d'aquestes construccions auxiliars està 
composta per les edificacions de pedra en sec: murs, marges, al— 
guns brocs de pous o de cisternes, i, principalment, les anome- 
nades barraques de vinya. 


La característica comú de totes aquestes obres és la seva senzi- 
llesa i ingeniositat, complint sòlidament el seu fi sense estar 
generalment compostes per res més que les pedres que es van tro- 
bant al llaurar la terra. 


Per tota la nostra geografia les trobarem: a Catalunya sota el 
nom de "barraques" o "cocons", a Occitània com a "boris", a Fran- 
ça com a "capitelles" o també "boris", a València com a "mollons" 
o l"catxerutets", a Castella com a "bombos" i a Portugal com a 
"cabanas montesinhas" o "fornos de pastor". 


A l'estudiar les barraques de vinya, ens trobem davant una ances- 
tral forma de construir que es manté totalment al marge de les 
evolucions de l'arquitectura "oficial", prescindint de qualsevol 
innovació tècnica o estilística. Tampoc, sembla ser, cal haver 
après complicades tècniques arquitectòniques. Per fer aquest tir 
pus de construccions, que són en elles mateixes un exemple de 
simplicitat i eficàcia, només cal el sentit comú i, més encara, 
l'haver-ho vist fer. 


Els Únics elements necessaris són, com ja hem dit abans, les matei 
xes pedres que es van treient dels camps. En quant a les eines, 
amb només un cordill, una maceta i un petit pic per fer els fona- 
ments, n'hi ha prou. 


Amb tot això i entre un dia i una setmana de feina segons casos 
per a un equip d'un a tres homes, es pot fer una barraca de vinya. 


LA BARRACA DE VINYA: CONSTRUCCIO I ELEMENTS 


Un cop escollit el lloc on es vol aixecar la barraca, cal portar 
alla les pedres que seran utilitzades en la seva construcció. 

La primera operació consisteix en traçar al terra una circumfe- 
rencia, la qual delimitara la planta interior de la barraca. Al 
voltant d'aquesta circumferencia s'excaven els fonaments, que te- 
nen l'amplada dels murs (entre l i 2 m., segons tamany de la ba- 
rraca) per una fondaria d'aproximadament la meitat de l'amplada. 

La terra inclosa dins de la circumferencia no es toca, ja que se- 
ra el sol de la barraca, quedant al seu voltant una mena de regue- 
Tot que servira per a evaquar les possibles aigues que es pogues- 
sin filtrar dins de la barraca. 

Els fonaments es van omplint seguint la mateixa tecnica que s'uti- 
litzara per fer les parets fins l'arrancament de la volta: doble 
paret de pedra sens argamassa, que es va farcint de petites pedres 
soltes, anomenades reploms, tot aixo col.locat en fileres horit- 
zontals fins arribar a assolir l'alçada desitjada. 

Durant aquest procés hom acostuma a deixar a la part interior i a 
ran de terra un o dos petits nínxols anomenats "covetes" o "cocons", 
els quals estan destinats a guardar el cantir o petits estris. 

En molts casos podrem trobar que, degut a la inclinació del terreny 
ha calgut fer una petita excavació per tal d'aconseguir un pís 
horitzontal. Llavors veurem que una part del mur esta constituit 
per la mateixa roca excavada, 

L'espai destinat a porta sol ésser d'amplada inferior a l m., i els 
brancals de la mateixa estan generalment composats per carreus 

ben encaixats per tal d'evitar algun possible esllavissament. 

Un cop assolida una alçaria aproximada d'1,50 m., la porta es tanca 
amb una llosa plana anomenada "llinda", la qual sol tenir molts 
cops per damunt seu una altra anomenada "contrallinda", que és la 
que la descarrega de la gravitació de la volta. Molts cops, entre 
llinda i contrallinda hi ha un petit espai anomenat "calaix" que 

té la mateixa finalitat que les covetes o cocons.. 

En certes barraques de Sant Just he trobat que aquests dos elements, 
llinda i contrallinda, han estat substituits per peces de terra- 
cota de les utilitzades a la construcció de les mines d'aigua. 

La volta es resol mitjançant filades de lloses planes, de les 
quals, cada nivell esta despiaçat cap al centre de la barraca prop 
d'un pam amb respecte de l'anterior. Quan l'espai a cobrir arriba 


a ser ja prou petit, es posa llavors una llosa plana que tanca 

la volta, i es cobreix tota de terra i petites pedres per im- 
permeabilitzar-la. 

Tot seguit, i sobre la clau de la volta, a l'exterior, es col.lo- 
ca una pedra vertical anomenada "caramull", finalitzant amb aques- 
ta operació la construcció de la barraca. 


Construcció d'una barraca de vinya: Es pot distingir 
el doble mur de pedra en sec, l'inici de la volta 
mitjançant lloses planes volant un pam sobre les an- 
teriors, i, sobre la porta, la llinda i la contra- 
llinda. 


BREU CATALOGACIO DE LES BARRAQUES DE VINYA 
DE RA IALUSACIU DE LES BARRAQUES DE VINYA 
ENCARA EXISTENTS AL NOSTRE TERME MUNICIPAL 


i) Barraca situada a les immediacions de Can Vila. 

Situació: al costat dret del camí que des de Can Vila ens duu cap 
a l'antiga Cantera Loli. Visible des del mateix Can Vila. Situada 
al costat d'un petit pi. 

Es tracta d'una petita edificació circular amb un diametre inte- 
rior de 2,10 m. i alçada sota clau de volta de 3 m. El gruix dels 
Murs oscil.la entre els 80 i els 120 cm. 

En el seu interior existeixen tres cocons, dos a ran de terra i 
un altre, més petit, en un nivell superior. 

El fet de trobar els detalls més compromesos (dintell de la porta, 
voita,) resolts mitjançant elements de ceramica, fa suposar la re- 
lativa modernitat d'aquesta construcció. 


2) Barraca situada a les immediacions de l'antiga Cantera Loli. 
Situació: a una vintena de metres a partir de l'últim revolt del 
camí cap a l'abans esmentada pedrera, entre una olivera i un ga- 
rrofer. 

Es tracta d'una edificació circular de notables dimensions, total- 
ment enderrocada actualment. 


3) Barraca situada al cim de la cota 197, prop de Can Coscoll. 

Actualment esta totalment enderrocada. Es distingueix la seva planta 
quadrada d'1,30 m. de costat. Probablement el seu origen estaria re- 
lacionat amb la construcció d'un pou situat a uns cinc metres d'ella. 


4) Barraca situada en el marge d'un camp d'ametllers prop de Can 
Coscoll. 

En perfecte estat de conservació. 

Planta circular d'1,50 m. de diametre interior. Alçada lliure sota 
elau de 2,25 m. Arran de terra presenta un cocó de 25 x 50 x 30 cm. 
Excavada a la llicorella fins a una alçada d'1,10 m.: la resta, 
murs de pedra en sec. Tot el cantó exterior oposat a la porta ha 
estat recobert amb terra a fi d'aprofitar la bancada que forma el 
marge. 


5) Barraca situada en un petit pla darrera de Can Roldan, 
Enderrocada. De planta quadrangular i parets totalment verticals. 
A la façana hi ha restes d'un revoc de morter. 

Sembla ser una construcció relativament recent. 


6), 7) i 8). Conjunt de barraques situades prop del coll que 
uneix la Penya del Moro amb la Cota 197, a la part alta d'una 
riera afluent de la principal. 


6) Barraca situada sota les línies de la llum. 
De planta quadrangular. Sostre enfonsat. A prop d'ella es troba 
encara un petit diposit per sulfatar les vinyes, ara inexistents. 


7) Barraca situada al vessant oposat de la riera i més cap al coll, 
Identiques característiques que l'anterior. 


8) Barraca situada a la mateixa vall, gairebé al coll, 
Al costat d'una cruilla de camins. 
Iguals característiques que les anteriors, 


BARRACA DE CAN OLIVERES. 
No 9 del present catàleg. 


9) Barraca situada prop de Can Oliveres, 42 m. al N. d'una torre 
de conducció electrica i sota els mateixos fils. 

En perfecte estat de conservació. 

Planta circular d'1,40 m. de diametre. 2 m. d'alçada interior so- 
ta la clau. Porta d'1,30 m. de llum amb dintell resolt mitjançant 
elements de ceramica identics als utilitzats a la barraca N' l. 

El mur anterior, on s'obre la porta, és semicircular, medint 85 cm. 
de gruix. Tot el fons esta excavat a la llicorella fins una alçada 
de 1,60 m. 


10) Barraca situada darrera de Can Oliveres, en una petita paret 
rocosa. 

Totalment enderrocada. En alguns punts resulta difícil d'identifi- 
car la seva morfologia original degut a posteriors aportacions de 
pedres alienes. 

Notables proporcions. Planta aproximadament semicircular. 
Adossada a la paret rocosa abans esmentada. 

Al seu cantó oest neix un petit marge. 

CONCLUSIONS 


De l'estudi d'aquestes deu edificacions en treiem que aquí a 
Sant Just hi ha dues menes de construccions totalment diferents: 


A) un primer grup -representat per les barraques N' 3, 5, 6, 7 

i 8- de construcció aparentment recent, format per edificacions 
de planta quadrangular i situades generalment en espais oberts 

i notoriament plans. Totes elles es troben actualment enfonsades. 
El fet de que tots els angles interiors d'elles siguin perfecta- 
ment a escaire i de no haver trobat ni tant sols en les més sen- 
ceres cap petxina que donés lloc al pas de planta quadrangular a 
volta conica o hemisferica ens dóna lloc a suposar que la cober- 
tura ha d'haver estat resolta mitjançant un bigam. Entre les ru- 
nes interiors no s'ha trobat cap resta de teula o de bigues de 
fusta, el que fa suposar l'existencia d'una feble cobertura de 
canyes, que, amb el pas del temps, s'ha caigut, podrint-se. 


B) un segon grup —representat per les barraques i, 2, 4, 9 i l0- 
potser el més interessant, format per barraques de planta circu- 
lar. Aparenten ser molt més antigues que les del grup anterior, 
encara que són de datació imprecisa. Ben poques d'elles estan 
situades als plans, sinó que es troben ubicades generalment en 
terrenys pendents, i molt frequentment excavades parcialment a 
la roca, Totes elles estan cobertes per una falsa cupula de llo— 
ses planes coberta de terra, que en la major part dels casos es 
confon amb la mateixa terra del marge al que estan generalment 
adossades. 


Nuraga de Cerdenya, avantpassada llunyana 
de les barraques de vinya 


CLOENDA 


Fins aquí han estat unes breus notes sobre les diverses barra- 
ques que he pogut anar localitzant a Sant Just en el trancurs 
de les moltes sortides matinals realitzades per tot el nostre 
terme amb tal fi. 

Com ja vaig apuntar a la introducció, aquesta és certament una 
relació incomplerta, i és ben segur que en publicar-se aquest 
petit treball, més d'un lector trobara que aquí no ha estat 
relacionada alguna de les barraques que ell conmeixi. 

Un detall ben estrany ha estat el que no hagi pogut localitzar 
cap barraca en tot el vessant esquerre de la Riera de Sant Just, 
malgrat haver "pentinat" aquesta zona diversos cops. 

Des d'aquestes línies prego instantment a qui pugui aportar no- 
ves dades sobre aquest tema que procuri contactar amb mi a tra- 
vés de la S.E.A.S. D'igual manera, poso a disposició de tot a- 
quell que ho vulgui les notes topografiques preses de totes les 
construccions aquí relacionades per tal de poder deixar un re- 
cull el més complert possible d'aquestes edificacions que ara 
ja són una part més del nostre passat. 


Sant Just Desvern, febrer de 1980 


JULI OCHOA 


i i 
DETALL DE LA TOPOGRAFIA DE LA BARRACA NP 4 (CAN COSCOLL) 


Aquest butiletio ho estot editat gràcies o lo col.laboració 
econbmica dels Sra. 

